**ΔΕΛΤΙΟ ΤΥΠΟΥ**

Σημαντική επιστημονική εκδήλωση από τη

**Μονάδα Υποβοηθούμενης Αναπαραγωγής της Μαιευτικής και Γυναικολογικής Κλινικής Π.Π.Γ.Ν.Ι με τίτλο:**

**«Νεότερα Δεδομένα στην Υπογονιμότητα και Υποβοηθούμενη Αναπαραγωγή»**

***Ιωάννινα, ξενοδοχείο «Du Lac»,******14-16 Σεπτεμβρίου 2018***

**«Νεότερα Δεδομένα στην Υπογονιμότητα και Υποβοηθούμενη Αναπαραγωγή»** είναι το θέμα της **Επιστημονικής Εκδήλωσης**, που θα διεξαχθεί στα **Ιωάννινα** και συγκεκριμένα στο ξενοδοχείο **«Du Lac»**, στις **14-16 Σεπτεμβρίου 2018**.

Η εκδήλωση αποτελεί πρωτοβουλία της **Μονάδας Υποβοηθούμενης Αναπαραγωγής της Μαιευτικής και Γυναικολογικής Κλινικής** του **Πανεπιστημιακού Νοσοκομείου Ιωαννίνων** και της **Ελληνικής Εταιρείας Γονιμότητας και Στειρότητας**.

Σαράντα χρόνια πέρασαν από την ημέρα που οι Βρετανοί επιστήμονες Ρόμπερτ Έντουαρτς και Πάτρικ Στέπτοου κατάφεραν να φέρουν στον κόσμο το πρώτο «παιδί του σωλήνα», τη Λουίζ Μπράουν. Από τότε μέχρι σήμερα έχουν γεννηθεί εκατομμύρια μωρά χάρη στην εφαρμογή κάποιας μεθόδου υποβοηθούμενης αναπαραγωγής. Η επιστήμη αναπτύσσει διαρκώς νέες τεχνικές, που δίνουν τη δυνατότητα στη πλειονότητα των υπογόνιμων ζευγαριών να αποκτήσουν παιδί.

Όλα τα νέα δεδομένα και σημαντικές εξελίξεις των τελευταίων ετών στον τομέα της Αναπαραγωγικής Ιατρικής, θα τεθούν επί τάπητος στην **Επιστημονική Εκδήλωση «Νεότερα Δεδομένα στην Υπογονιμότητα και Υποβοηθούμενη Αναπαραγωγή»**.

**Επιστήμονες από τα μεγαλύτερα δημόσια και ιδιωτικά Νοσηλευτικά και Πανεπιστημιακά Ιδρύματα της Ελλάδας και του εξωτερικού** **που έχουν διακριθεί στους τομείς της Υπογονιμότητας και της Υποβοηθούμενης Αναπαραγωγής,** αλλά και διεθνώς αναγνωρισμένοι επιστήμονες του εξωτερικού, θα βρεθούν στα Ιωάννινα, προκειμένου να συμμετέχουν στο Συνέδριο παρουσιάζοντας καινοτόμα θέματα.

Σκοπός των διοργανωτών, είναι η συνάντηση αυτή, να δώσει την δυνατότητα της παρακολούθησης των εξελίξεων στο κλινικό αλλά και στο ερευνητικό πεδίο της **Μαιευτικής - Γυναικολογίας**, **με έμφαση στην Υπογονιμότητα και Υποβοηθούμενη αναπαραγωγή** δημιουργώντας ένα **επιστημονικό πρόγραμμα** το οποίο καλύπτει ένα ευρύ φάσμα θεμάτων που ο σύγχρονος κλινικός και εργαστηριακός επιστήμονας καλούνται να αντιμετωπίσουν από κοινού.

Οι εργασίες της **Επιστημονικής Εκδήλωσης**, θα ξεκινήσουν την **Παρασκευή, 14 Σεπτεμβρίου 2018 και ώρα 10:00 π.μ..**

Το πρόγραμμα του συνεδρίου περιλαμβάνει επίσης **Προσυνεδριακό Σεμινάριο** που απευθύνεται κυρίως σε ειδικευόμενους και φοιτητές, **Θεωρητικό Σεμινάριο στην Υστεροσκόπηση και Στρογγυλό τραπέζι** με θέμα **«Ο ρόλος της Μαίας στην Υποβοηθούμενη Αναπαραγωγή»**.

Ειδικότερα, το **Προσυνεδριακό Σεμινάριο**, θα πραγματοποιηθεί την **Πέμπτη 13 Σεπτεμβρίου 2018** και ώρα **18:00-20:30**, στο **Αμφιθέατρο** του **Πανεπιστημιακού Γενικού Νοσοκομείου Ιωαννίνων**.

Η Εγγραφή στις εργασίες του Συνεδρίου είναι Δωρεάν.

**Χορηγούνται 20 Μόρια Συνεχιζόμενης Ιατρικής Εκπαίδευσης (CME- CPD credits) από τον Πανελλήνιο Ιατρικό Σύλλογο.**

**Οι υπεύθυνοι της Οργανωτικής Επιτροπής κ.κ. Κωνσταντίνος Ζηκόπουλος και Ιωάννης Γεωργίου, θα παραχωρήσουν Συνέντευξη Τύπου στα Μ.Μ.Ε. την Τρίτη 11 Σεπτεμβρίου και ώρα 12:00 το μεσημέρι στη Μονάδα Υποβοηθούμενης Αναπαραγωγής της Μαιευτικής και Γυναικολογικής Κλινικής του Πανεπιστημιακού Νοσοκομείου Ιωαννίνων (A’ Όροφος).**

*Για περισσότερες πληροφορίες, οι ενδιαφερόμενοι μπορούν να απευθύνονται στο Οργανωτικό Συντονιστικό Γραφείο: ΣΥΝΕΔΡΙΑΚΗ ΑΕ/CONFERRE SA*

*Διεύθυνση: Λεωφ. Σταύρου Νιάρχου, Περιοχή Μάρες*

*45500, Πεδινή, Ιωάννινα, Τηλέφωνο: +30 26510 68610, Φαξ: +30 26510 68611,*

*E-mail: info@conferre.gr, Website:* [*www.conferre.gr*](http://www.conferre.gr)

***\*Η Επιστημονική εκδήλωση «Νεότερα Δεδομένα στην Υπογονιμότητα και Υποβοηθούμενη Αναπαραγωγή» στο*** [***facebook***](https://www.facebook.com/events/401574880291496/)